）。三年（562年），自北周还，诏授金紫光禄大夫，加金章紫绶，领慈训太仆。陈废帝嗣位，领都官尚书，总知五礼事。仍授太傅长史，加明威将军。陈宣帝即位，迁特进，重领国子祭酒，豫州大中正，加扶。太建五年（573年），授尚书右仆射，祭酒、中正如故。寻敕侍东宫讲《论语》、《孝经》。太建六年，卒于官，年七十九岁。陈宣帝诏曰：“追远褒德，抑有恒规。故尚书右仆射、领国子祭酒、豫州大中正弘正，识宇凝深，艺业通备，辞林义府，国老民宗，道映庠门，望高礼阁，卒然殂殒，朕用恻然。可赠侍中、中书监，丧事所须，量加资给。”谥曰简子。